ଭୁବନେଶ୍ବର : କେମିତି ହେଲା ପ୍ରିୟଙ୍କାଙ୍କ ହତ୍ୟା ? କାହିଁକି ପ୍ରିୟଙ୍କାଙ୍କୁ ମାରିଲା ଜଗନ୍ନାଥ ? ବହୁ ଚର୍ଚ୍ଚିତ ପ୍ରିୟଙ୍କା ପ୍ରିୟଙ୍କା ସାହୁ ହତ୍ୟାକାଣ୍ଡ ମାମଲାରେ ଏମିତି କିଛି ପ୍ରଶ୍ନ ଉପରୁ ପରଦା ହଟାଇଛି ପୋଲିସ। ଏମ୍ସ ରୁ ଡିସଚାର୍ଜ ପରେ ଜଗନ୍ନାଥକୁ ମାରାଥନ ଜେରା କରି ବହୁ ତଥ୍ୟ ଓଗାଳିଛି। ପ୍ରିୟଙ୍କା ଙ୍କୁ ହତ୍ୟା ପାଇଁ ସେ ୪ ଦିନ ପୂର୍ବରୁ ଷଡ଼ଯନ୍ତ୍ର କରିଥିଲା । ସୁଇସାଇଡ଼ ନୋସ ମଧ୍ୟ ଜଗନ୍ନାଥ ନିଜେ ଲେଖିଥିଲା । ଏ ନେଇ ଡିସିପି - ଉମା ଶଙ୍କର ଦାସ ସୂଚନା ଦେଇଛନ୍ତି।\nଘଟଣା ଦିନ ସକାଳୁ ଜଗନ୍ନାଥ ପ୍ରିୟଙ୍କାଙ୍କ ଘର ଆଗରେ ପହଞ୍ଚିଥିଲା ଜଗନ୍ନାଥ। ସାଙ୍ଗରେ କୋଲଡ଼ ଡ୍ରିଙ୍କସ , ବିଷ , ଛୁରୀ ଓ ସିନ୍ଦୁର ସହ ଛୁଆ ପାଇଁ ଚକଲେଟ ନେଇକି ଯାଇଥିଲା । ପ୍ରିୟଙ୍କାଙ୍କ ସ୍ୱାମୀ ଯିବା ପରେ ପ୍ରିୟଙ୍କାଙ୍କ ଘରେ ପଶିଥିଲା ଜଗନ୍ନାଥ। ଏହାପରେ ବାହା ହେବା ସହ ନିଜ ସହ ଫେରାର ହେବାକୁ ଜିଦ୍ କରିବା ସହ ଉଭୟଙ୍କ ଭିତରେ ଯୁକ୍ତିତର୍କ ହୋଇଥିଲା।\nହଠାତ ଘର ମାଲିକ ଆସି କବାଟ ବାଡେଇବାରୁ ବାଥରୁମରେ ଜଗନ୍ନାଥ ଲୁଚି ଯୋଇଥିଲା। ହେଲେ ଘର ମାଲିକ ଦହିବରା ଦେଇ ଛୁଆକୁ ନେଇଯିବା ପରେ ଜୋର ଜବରଦସ୍ତ ବାହା ହେବାକୁ ଜିଦ୍ କରି ପ୍ରିୟଙ୍କାଙ୍କୁ ହତ୍ୟା କରିଥିଲା। ପରେ ରକ୍ତ ଜୁଡୁବୁଡୁ ପ୍ରିୟଙ୍କା ଙ୍କ ଫଟୋ ତାଙ୍କ ସ୍ୱାମୀକୁ ପଠାଇ ନିଜେ ବିଷ ପିଇ କରିଥିଲା ଆତ୍ମହତ୍ୟା କରିବାକୁ ଉଦ୍ୟମ କରିଥିଲା।\nଗତ ଜୁଲାଇ ୫ ତାରିଖରେ ଭୀମଟାଙ୍ଗୀ ଅଞ୍ଚଳରେ ପ୍ରିୟଙ୍କାଙ୍କୁ ଜଗନ୍ନାଥ ହତ୍ୟା କରିଥିଲା। ହେଲେ ଆତ୍ମହତ୍ୟା ପାଇଁ ଚେଷ୍ଠା କରି ନିଜେ ଗୁରୁତର ହୋଇପଡିଥିବାରୁ ମେଡିକାଲେରେ ଚିକିତ୍ସିତ ହେଉଥିଲା। ଗତକାଲି ରାତିରେ ମେଡିକାଲରୁ ଡିସଚାର୍ଜ ହେବା ପରେ ଜଗନ୍ନାଥକୁ ଗିରଫ କରିବା ସହ ଏସିପି ଓ ଆଇଆଇସି ଙ୍କ ନେଇ ଗଠିତ ସ୍ୱତନ୍ତ୍ର ଟିମ ମାରାଥନ ଜେରା କରିଛି।
